EkBass/fiwiki-20250220-pages-articles huggingface dataset:
Anders Johan Mether

Anders Johan Mether (8. tammikuuta 1773 Padasjoki – 18. elokuuta 1837 Padasjoki) oli suomalainen Turun akatemian matematiikan professori ja rehtori. Metherin vanhemmat olivat Padasjoen Nyystölän rusthollin omistaja rykmentinkirjuri, sotakamreeri Karl Gustaf Mether (1741–1801) ja Vendla af Enehjelm. Hän kävi Porvoon lukiota ja pääsi ylioppilaaksi Turussa 1789. Mether valmistui filosofian maisteriksi Turun akatemiasta 1792 ja opiskeli sitten vielä Uppsalan yliopistossa. Mether oli Turun akatemian matematiikan dosenttina vuodesta 1795, kirjaston amanuenssina vuodesta 1795 sekä matematiikan professorina 1799–1812. Hän toimi Turun akatemian rehtorina 1805–1806. Mether omisti Padasjoella Nyystölän Verhon tilan. Mether oli naimisissa vuodesta 1812 Hedvig Lovisa Gyllenbergin (1775–1869) kanssa. Mether on haudattu Padasjoen vanhalle hautausmaalle. == Lähteet == Luokka:Turun akatemian professorit Luokka:Suomalaiset matemaatikot Luokka:Vuonna 1773 syntyneet Luokka:Vuonna 1837 kuolleet Luokka:Suomalaiset professorit Luokka:Turun akatemian rehtorit
Nils Olav

Nils Olav on kuningaspingviini, joka on Edinburghin eläintarhan maskotti ja Norjan kuninkaan vartiokaartin ritari. Nils Olav sai nimensä vuonna 1972 majuri Nils Egelieniltä ja Norjan kuningas Olavi V:ltä. Nils Egelien oli järjestämässä pingviinin saamista Edinburghiin. Tämän jälkeen Nils Olav sai Norjan vartiokaartin kunniajäsenyyden. Ensimmäinen Nils Olav kuoli vuonna 1987. Se korvattiin sen jälkeen kaksivuotiaalla kuningaspingviinillä, ja se sai nimekseen Nils Olav II. Vuonna 2008 Nils Olavista tuli maailman ensimmäinen ritarin arvon saanut lintu. Toinen Nils Olav kuoli tämän jälkeen. Nils Olav III ylennettiin vuonna 2016 prikaatikenraaliksi. Syksyllä 2023 Nils Olav III ylennettiin kenraalimajuriksi ja on todennäköisesti maailman korkea- arvoisin eläin. ==Lähteet== Luokka:Pingviinilinnut Luokka:Kuuluisat linnut
Psycroptic (albumi)

__NOTOC__ Psycroptic on australialaisen saman nimisen yhtyeen kuudes studioalbumi. Se julkaistiin 9. maaliskuuta 2015 levymerkillä Prosthetic Records. == Taustaa == Lokakuussa 2014 yhtye solmi levytyssopimuksen yhdysvaltalaisen Prosthetic Recordsin kanssa. Albumin ensimmäinen singlelohkaisu "Echoes to Come" julkaistiin digitaalisena latauksena 4. marraskuuta 2014. Kappaleesta julkaistiin musiikkivideo joulukuussa 2014. == Kappaleet == # # # # # # # # # == Kokoonpano == * Jason Peppiatt ‎– laulu * Joe Haley ‎– kitara * Cameron Grant ‎– bassokitara * David Haley ‎– rummut == Arvostelut == * Angry Metal Guy: Angry Metal Guy * Exclaim!: 7/10Exclaim! * Heavy Blog Is Heavy: Heavy Blog Is Heavy * Imperiumi.net: Imperiumi.net * Kaaoszine: 6/10 * Metal Observer: 9/10Metal Observer * MetalSucks: MetalSucks * Sputnikmusic: Sputnikmusic (staff review) == Lähteet == == Aiheesta muualla == * * Luokka:Psycropticin albumit Luokka:Vuoden 2015 albumit
Daniel Myréen

Daniel Johan Myréen (10. toukokuuta 1782 Lerbo, Ruotsi – 29. joulukuuta 1831 Helsingin maalaiskunta) oli suomalainen Turun akatemian ja Keisarillisen Aleksanterin yliopiston professori ja rehtori. == Elämäkerta == Myréenin vanhemmat olivat Nyköpingin hospitaalin taloudenhoitaja, lääninkamreeri Daniel Myréen (k. noin 1826) ja Ester Thavenius. Hän kävi Strängnäsin lukiota vuodesta 1796 ja pääsi ylioppilaaksi Uppsalassa 1802. Myréen valmistui Uppsalan yliopistosta filosofian maisteriksi ja molempien oikeuksien kandidaatiksi 1806, molempien oikeuksien lisensiaatiksi 1808 ja molempien oikeuksien tohtoriksi 1810. Hän oli Svean hovioikeuden auskultanttina 1808. Myréen oli Uppsalan yliopiston konsistorin amanuenssina vuodesta 1807 ja hän meni oikeusrevision palvelukseen 1809. Hän toimi Uppsalan yliopiston kotimaisen ja roomalaisen lainopin dosenttina vuodesta 1809 ja konsistorin kanslistina vuodesta 1811. Hänestä tuli Turun akatemian ja myöhemmin Aleksanterin yliopiston talous- ja kauppaoikeuden professori 1812 sekä kansa- ja valtio-oikeuden sekä kansantalouden professori 1829. Myréen toimi yliopiston rehtorina Turussa 1817–1818 ja yliopiston siirryttyä Turun palon jälkeen Helsinkiin rehtorina Helsingissä 1828–1829. Myréen omisti Jaakkolan tilan Naantalin Luonnonmaalla. Hän kuoli joulukuun lopulla 1831 koleraan Helsingin pitäjän Talissa ollessaan siellä perheensä kanssa joulun vietossa. Myréen oli naimisissa vuodesta 1819 Sofie Esperance Bonsdorffin (k. 1887). kanssa. Luettu 7.2.2015. == Lähteet == Luokka:Turun akatemian professorit Luokka:Keisarillisen Aleksanterin-Yliopiston professorit Luokka:Keisarillisen Aleksanterin-Yliopiston rehtorit Luokka:Suomalaiset juristit Luokka:Vuonna 1782 syntyneet Luokka:Vuonna 1831 kuolleet Luokka:Suomalaiset professorit
Syklo-okteeni

Syklo-okteeni (C8H14) on sykloalkeeneihin kuuluva hiilivety. Yhdistettä käytetään polymeeriteollisuudessa polymeerien raaka-aineena ja organometallikemiassa ligandina. Syklo-okteenilla esiintyy cis-trans- isomeriaa. ==Ominaisuudet== Huoneenlämpötilassa syklo-okteeni on väritön neste. Yhdiste ei liukene veteen, mutta liukenee orgaanisiin liuottimiin kuten etanoliin, dietyylieetteriin ja kloroformiin. Syklo-okteeni on rengaskooltaan pienin sykloalkeeni, jolla sekä cis- että trans-isomeerit ovat stabiileja huoneenlämpötilassa. Cis-syklo-okteeni on näistä kahdesta isomeerista stabiilimpi johtuen trans-syklo-okteenin suuresta rengasjännityksestä. Cis- isomeeri on energialtaan 38 kJ/mol alhaisempi kuin trans-isomeeri. Yhdisteen cis-isomeerilla on useita konformaatioita, joista laskennallisesti alhaisimmalla energiatilalla olevia konformaatioita on 4. Trans-isomeerilla on kaksi konformaatiota. Yhdisteen isomeerit voidaan isomerisoida säteilyttämällä aallonpituudeltaan 185 nm olevalla säteilyllä. Syklo-okteenin trans-isomeeri on kiraalinen, vaikka sillä ei ole kiraliakeskusta. ==Valmistus ja käyttö== Syklo-okteenin valmistusprosessi on kaksivaiheinen. Ensimmäisessä vaiheessa butadieeni dimerisoidaan 1,5-syklo-oktadieeniksi, joka pelkistetään osittain vedyttämällä syklo-okteeniksi. Katalyytteinä käytetään jalometallikatalyyttejä ja ylipelkistyminen syklo-oktaaniksi estetään käyttämällä vähän vetyä ja kontrolloimalla lämpötilaa. Näin muodostuu cis-syklo-okteenia. Trans-syklo- okteenia valmistetaan cis-isomeerista säteilyttämällä pentaani- tai metanoliliuoksessa ja muodostamalla siitä hopeasuola lisäämällä hopeanitraattia. Näin muodostuva hopeasuola voidaan erottaa ja trans-isomeeri vapautuu suolaa kuumentamalla.Hermann Meisenheimer, Roland Steiger, André Marbach, Klaus M. Diedrich, John Dunn & Gerhard Karall: Rubber, 6. Synthesis by Radical and Other Mechanisms, Ullmann's Encyclopedia of Industrial Chemistry, John Wiley & Sons, New York, 2011. Viitattu 7.2.2015 Syklo-okteenia käytetään pääasiassa polyoktenameeripolymeerien valmistamiseen. Nämä ovat elastomeereja, joilla on alhainen kiteisyys. Syklo-okteenin polyoktenameerejä valmistetaan niin kutsutulla renkaanavaamispolymeroinneilla ja mekanismiltaan se on olefiinimetateesireaktio. Katalyyttinä käytetään joko volframi- tai molybdeenisuoloja. Ensimmäisen kerran syklo-okteenista polymeerejä valmisti tällä tavoin kemian nobelisti Giulio Natta vuonna 1965. Euroopassa tätä polymeeriä valmistaa Degussa ja vuosituotanto on 12 000 tonnia. ==Lähteet== Luokka:Alkeenit
101955 Bennu

101955 Bennu on Aurinkoa kiertävä pikkuplaneetta, joka kuuluu Maan lähelle tuleviin Apollo-asteroideihin. Se löydettiin LINEAR-ohjelmalla 11. syyskuuta 1999, ja se sai nimensä egyptiläisen mytologian Bennu-linnun mukaan. Ennen nimeämistään asteroidi tunnettiin tunnuksella 1999 RQ36. ==Fyysiset ominaisuudet== Bennu on kooltaan pieni. Bennun läpimitta on 490,06 ± 0,16 metriä navoilta 498,49 ± 0,12 m ja 564,73 ± 0,12 × 536,10 ± 0,12 m päiväntasaajalla. Kappaleen albedo on 0,046; massa 7,329 ± 0,009x1010 kilogrammaa ja pyörähdysaika eli vuorokauden pituus sen pinnalla on 4,297 tuntia. Bennun pyörähdysakselin kaltevuus on 177,6±0,11 astetta. Bennu on B-tyypin asteroidi. ==Kiertoradan ominaisuudet== Bennu kiertää Auringon ympäri kerran noin 1,20 vuodessa. ==Tutkimus== Bennu on Nasan vuonna 2016 laukaistun OSIRIS-REx-luotaimen tutkimuskohde. Luotain saapui Bennulle 3. joulukuuta 2018. Luotain 20. lokakuuta 2020 pintakosketuksen asteroidiin ja keräsi tomua ja soraa sen pinnalta. Näytteen massaksi arvioitiin 250 grammaa. Se oli ensimmäinen Nasan tekemä näytteenottoyritys asteroidin pinnalta. Luotain aloitti toukokuussa 2021 paluumatkan kohti Maata, jonne se saapui 24 syyskuuta 2023 . Ohi kiitävästä luotaimesta laukaistiin näytteen sisältävä pudotuskapseli Maan ilmakehään, jossa se laskeutui laskuvarjolla Utahissa sijaitsevaan sotilastukikohtaan. Tämän jälkeen luotaimen rataa muutettiin kulkemaan kohti Apophis-asteroidia. ==Kuvia== ==Lähteet== Luokka:Apollo- asteroidit Luokka:Luotaimilla tutkitut pikkuplaneetat
Henrik Snellman

Henrik Snellman (24. huhtikuuta 1780 Kokkolan maalaiskunta – 11. toukokuuta 1835 Vaasa) oli suomalainen kirkkoherra ja Turun akatemian teologian professori ja rehtori. Snellmanin vanhemmat olivat Lohtajan kirkkoherra Johan Snellman (1741–1800) ja hänen ensimmäinen puolisonsa Katarina Sidensnöre. Hän pääsi ylioppilaaksi Turussa 1797. Snellman valmistui filosofian maisteriksi Turun akatemiasta 1802, ja hänet vihittiin papiksi Turun hiippakunnassa 1808. Hänestä tuli teologian tohtori vuonna 1818. Snellman oli Vaasan triviaalikoulun vt. apologistana vuodesta 1802, Turun akatemian kirjaston ylimääräisenä amanuenssina vuodesta 1803, kaunopuheisuuden dosenttina vuodesta 1804, Turun katedraalikoulun vt. konrehtorina 1804–1806 sekä kasvatusopillisen seminaarin lehtorina vuodesta 1807. Hän oli Turun akatemian kolmas teologian professori 1812–1822, ja samalla hän oli palkkapitäjänsä Paimion kirkkoherrana vuodesta 1813. Snellman toimi Turun akatemian rehtorina 1816–1817 ja oli Turun tuomiokapitulin jäsen 1812–1822. Viimeksi Snellman toimi Vaasan ja Mustasaaren kirkkoherrana vuodesta 1822 alkaen. Hänestä tuli vt. lääninrovasti 1823 ja vakinainen lääninrovasti 1824. Snellman oli naimisissa vuodesta 1806 Anna Katarina Gottschickin (k. 1840) kanssa. Heidän poikiansa olivat Helsingin ruotsalais-suomalaisen seurakunnan kirkkoherra ja valtiopäivämies Frans Arvid Snellman (1818–1873) ja kapteeni Niklas Henrik Snellman (1817–1855), joka oli Krimin sodan aikana englantilaisten sotavankina 1854–1855. Luettu 7.2.2015. == Lähteet == Luokka:Suomen evankelis-luterilaisen kirkon papit Luokka:Suomalaiset opettajat Luokka:Suomalaiset professorit Luokka:Turun akatemian professorit Luokka:Turun akatemian rehtorit Luokka:Vuonna 1780 syntyneet Luokka:Vuonna 1835 kuolleet
Olof Schalberg

Olof Schalberg (18. toukokuuta 1733 Bollnäs, Ruotsi – 23. kesäkuuta 1804 Turku) oli suomalainen Turun akatemian logiikan ja metafysiikan professori ja rehtori. Schalbergin vanhemmat olivat Bollnäsin nimismies Lars Schalberg (k. 1782) ja Margareta Montén. Hän kävi Gävlen lukiota vuodesta 1749 ja pääsi ylioppilaaksi Uppsalassa 1753. Schalberg valmistui filosofian maisteriksi Turun akatemiasta 1757 ja hänet vihittiin papiksi Turun hiippakunnassa 1785. Schalberg oli Turun akatemian metafysiikan dosenttina vuodesta 1759, toisena filosofian apulaisena vuodesta 1771 sekä kirjastonhoitajana vuodesta 1778. Hänestä tuli Turun akatemian logiikan ja metafysiikan professori vuonna 1779 ja hän toimi samalla myös palkkapitäjänsä Liedon kirkkoherrana 1786–1804. Schalberg oli Turun akatemian rehtorina kahteen otteeseen 1787–1788 ja 1801–1802. Hän oli lisäksi Turun tuomiokapitulin jäsen vuodesta 1785. Luettu 7.2.2015. == Lähteet == Luokka:Turun akatemian professorit Luokka:Suomen yliopistojen rehtorit ja kanslerit Luokka:Suomen evankelis-luterilaisen kirkon papit Luokka:Suomalaiset professorit Luokka:Vuonna 1733 syntyneet Luokka:Vuonna 1804 kuolleet
Wilhelm Robert Nääf

Wilhelm Robert Nääf (11. syyskuuta 1720 Odensvi, Ruotsi – 22. helmikuuta 1783 Turku) oli suomalainen Turun akatemian runousopin, logiikan ja metafysiikan sekä teologian professori ja rehtori. Nääfin vanhemmat olivat Uplannin kolmikasjalkaväkirykmentin kapteeni Leonhard Nääf (k. 1735) ja Magdalena Sofia Strang. Hän pääsi ylioppilaaksi Uppsalassa 1736. Nääf valmistui filosofian maisteriksi Uppsalan yliopistosta 1746. Nääf oli Lundin yliopiston filosofian apulaisena vuodesta 1749 ja Turun akatemiassa ylimääräisenä filosofian apulaisena vuodesta 1752. Hänestä tuli Turun akatemian ylimääräinen runousopin professori 1756, teologian apulainen 1759, runousopin professori 1768, logiikan ja metafysiikan professori 1770, neljäs teologian professori 1779 ja kolmas teologian professori 1780. Nääf toimi samalla palkkapitäjänsä Naantalin ja Raision kirkkoherrana 1759–1783 sekä oli Turun tuomiokapitulin jäsenenä vuodesta 1759. Hän oli Turun akatemian rehtorina 1776–1777. Nääf oli naimisissa vuodesta 1779 Margareta Eleonora Rossin (k. 1802) kanssa. Luettu 7.2.2015. == Lähteet == Luokka:Turun akatemian professorit Luokka:Suomen evankelis-luterilaisen kirkon papit Luokka:Vuonna 1720 syntyneet Luokka:Vuonna 1783 kuolleet Luokka:Suomalaiset professorit
Gornja Maoča

Gornja Maoča on noin sadan asukkaan kylä Brčkon piirissä Bosnia ja Hertsegovinassa. Kylän asukaat ovat vanhoillista wahhabilaista sunnalaisuutta seuraavia muslimeja. Arabian niemimaalla syntynyt wahhabilaisuus tuli Bosniaan ulkomaalaisten taistelijoiden mukana, jotka ottivat osaa Bosnian sotaan islaminuskoisten bosnialaisten puolella. Sodan jälkeen osa heistä sai maan kansalaisuuden ja jäi asumaan Bosniaan. Kylä on ollut useamman kerran poliisin ratsioiden kohteena. Paikallisen radion mukaan Bosnia-Hertsegovinan federaation ja Serbitasavallan poliisit pidättivät useita ja takavarikoivat ammuksia helmikuussa vuonna 2010, mutta poliisi ei vahvistanut tietoa. Poliisi teki jälleen ratsian kylään helmikuussa 2015 sen jälkeen, kun paikallinen televisiokanava näytti kuvia jihadistilipuista, joita oli ripustettu joihinkin taloihin. Liput olivat samankaltaisia Isis-järjestön käyttämien lippujen kanssa. Poliisin mukaan liput oli kuitenkin jo poistettu poliisin saapuessa paikalle. ==Lähteet== Luokka:Bosnia ja Hertsegovinan maantiede
Suuri asejuna

Suuri asejuna lähetettiin Suomen sisällissodan alkuvaiheissa tammi-helmikuun vaihteessa 1918 Pietarista Suomeen toimittamaan aseita ja ammuksia punaisille. Aseiden kuljetuksen järjesti Pietarissa oleskellut Leninin henkivartijana toiminut Eino Rahja, joka sai Leniniltä luvan lastata aseet junaan ja toimittaa ne Suomeen. Rahja ja hänen veljensä Jukka Rahja tulivat Suomeen junan mukana. Junan lastina oli 15 000 kivääriä, kaksi miljoonaa patruunaa, 30 kuularuiskua (konekivääreitä) ja niiden patruunat, 10 kolmen tuuman kenttätykkiä, 3 000 tykin ammusta sekä kaksi panssariautoa. Aseet lastattiin junaan Pietari-Paavalin linnoituksessa ja juna lähti Pietarista kohti Suomea 27. tammikuuta 1918. Junan mukana lähti sen kulkua turvaamaan Pietarin suomalaisten punakaartin 120-miehinen 1. komppania. Junan matkareitti kulki Pietarista Viipurin, Kouvolan ja Lahden kautta Helsinkiin ja sieltä vielä Hämeenlinnan ja Toijalan kautta Tampereelle. Matkan varrella junasta jaettiin aseita ja ammuksia paikallisille punakaarteille. Valkoiset yrittivät pysäyttää asejunan väijytyksessä 27. tammikuuta Kämärän asemalla Viipurin eteläpuolella ja sitten yrittämällä räjäyttää Kymijoen yli johtavan Korian rautatiesillan, mutta yritykset eivät onnistuneet. Kämärän väijytyksessä punaiset menettivät neljä miestä kaatuneina ja junan päällikkönä aluksi toiminut Jukka Rahja haavoittui pahoin molempiin jalkoihin niin että Eino Rahja tuli hänen tilalleen junan päälliköksi. Korian rautatiesilta taas vaurioitui pahoin mutta punaiset saivat rakennettua väliaikaisen sillan jonka yli junan vaunut saatiin siirrettyä yksi kerrallaan. Kirjailija Antti Tuuri on kirjoittanut junan matkasta dokumenttiromaanin Suuri asejuna Pietarista (Kustannus HD, 2006).Antti Tuuri, Suuri asejuna Pietarista, Sisuradion kulttuuritarjontaa 28.1.2007Yksi juna - monta asemaa, Turun Sanomat 25.2.2007 == Katso myös == * suuri viljajuna == Lähteet == == Aiheesta muualla == * Suuren asejunan saapumista Kouvolaan helmikuun alkupäivinä 1918 kuvataan Lauri Mankin vuonna 1970 kirjoittamissa muistelmissa vuoden 1918 tapahtumista (Internet Archive linkki) Luokka:Suomen sisällissota Luokka:Junat
Caj-Gunnar Lindström

Caj-Gunnar Lindström (s. 18. huhtikuuta 1942 Pohja) on suomalainen liiketaloustieteilijä ja emeritusprofessori. Hän on ollut Åbo Akademin kauppakorkeakoulun liiketaloustieteen professori vuodesta 1972–1993 ja rehtori 1974–1980. Åbo Akademin rehtori hän oli 1982–1988. Hänen tutkimusalaansa ovat yrityksen johtaminen ja yritystalous. Hän oli Tukholman korkeakoulu- ja yliopistoviraston osastopäällikkö 1990–1992. Vuosina 1993–2005 hän hoiti vaikutusvaltaista Åbo Akademin säätiön rahastonhoitajan tehtävää. Hän on julkaissut runsaasti yritystaloutta koskevia artikkeleita ja kirjoja ja tutkimuspolitiikkaa ja korkeakoulupolitiikkaa käsitteleviä töitä. Hän on saanut filosofian kunniatohtorin arvon 2005.Facta 2001 WSOY 1984 10. osa, palsta 226Caj-Gunnar Lindström, Uppslagsverket.fi == Lähteet == Luokka:Suomalaiset kauppatieteilijät Luokka:Åbo Akademin professorit Luokka:Åbo Akademin rehtorit Luokka:Suomalaiset professorit Luokka:Vuonna 1942 syntyneet Luokka:Elävät henkilöt
Peter Lindholm (jalkapalloilija)

Peter Lindholm (s. 8. joulukuuta 1957 Tammisaari) on entinen suomalainen jalkapalloilija. Hän oli pelipaikaltaan maalivahti. Lindholm aloitti jalkapallon pelaamisen Ekenäs IF:ssä. Hän siirtyi Mestaruussarjassa pelanneeseen Vaasan Palloseuraan vuonna 1976 ja edusti seuraa kahden kauden ajan. Kausina 1978–1980 Lindholm pelasi Ruotsin toiseksi korkeimmalla sarjatasolla Hudiksvall ABK:ssa. Vuonna 1981 hän siirtyi Allsvenskanin IFK Sundsvalliin. Ainoalla kaudellaan Ruotsin pääsarjassa Lindholm esiintyi seitsemässä ottelussa joukkueen sijoittuessa toiseksi viimeiseksi, tippuen sarjatasoa alemmaksi. Hän pelasi vielä kolmen kauden ajan Sundsvallissa ennen lopettamistaan vuonna 1984. Maajoukkueessa Lindholm esiintyi kolmesti vuonna 1983. ==Lähteet== * Luokka:Suomalaiset jalkapalloilijat Luokka:Vuonna 1957 syntyneet Luokka:Elävät henkilöt
Åbo Akademin kauppakorkeakoulu

Åbo Akademin kauppakorkeakoulu () oli Åbo Akademin alaisuudessa toiminut kauppakorkeakoulu. Se perustettiin vuonna 1927 ja se liitettiin Taloudellis- valtiotieteelliseen tiedekuntaan vuonna 1980. Hallintouudistuksessa vuonna 2010 kauppakorkeakoulusta tuli osa Yhteiskuntatieteellistä tiedekunta-aluetta. Kauppakorkeakoulu lakkautettiin vuonna 2015, kun siitä tuli osa uutta Yhteiskunta- ja taloustieteiden tiedekuntaa. Kauppakorkeakoulun pääaineet: * Yrityksen organisaatio ja yritysjohto * tietojärjestelmätiede * kansainvälinen markkinointi * kansantaloustiede * laskentatoimi Sivuaineet * rahoitus * yritystalous * tietojohtaminen == Lähteet == Luokka:Åbo Akademi Luokka:Kaupan alan koulutus
Sandee Westgate

Sandee Westgate (s. 5. toukokuuta 1979 Sacramento, Kalifornia) on yhdysvaltalainen pornonäyttelijä. Vuonna 2000 hän esiintyi sivuroolissa Rantojen kunkku -televisiosarjassa. Hän on työskennellyt uransa alkuaikoina Playboylle. Vuodesta 2007 lähtien Westgate on myös johtanut perustamiaan omaa nimeään kantavaa aikuisviihdeteemaista verkkosivustoa sekä videotuotantoyhtiö Femme-Fusionia. ==Lähteet== ==Aiheesta muualla== * Luokka:Yhdysvaltalaiset pornonäyttelijät Luokka:Vuonna 1979 syntyneet Luokka:Elävät henkilöt
U. B. Lindström

Ulf Bruno (U. B.) Lindström (s. 1937) on suomalainen kotieläintutkija ja emeritusprofessori, maatalous- ja metsätieteiden tohtori 1969. Hän on ollut Helsingin yliopiston kotieläinjalostustieteen professori 1981–1983, Suomen Unicef-yhdistyksen pääsihteeri 1984–1998. Hän on tutkinut eläinlajien luonnollisen vastustuskyvyn hyödyntämistä jalostuksessa sekä sonnien jälkeläisten arvostelumenetelmiä.Facta 2001 WSOY 1984 10. osa, palsta 226 Aiemmin hän oli 1968–1977 Maatalouden Tutkimuskeskuksen tutkija ja 1977–1981 sen kotieläinjalostusosaston johtaja. Lindström on kirjoittanut tieteellisiä artikkeleita kotieläinjalostuksesta ja -perinnöllisyydestä sekä kansantajuisia artikkeleita ammatti- ja päivälehtiin muun muassa maataloudesta, ympäristöasioista, perinnöllisyydestä ja kehitysmaista. Hänen teoksiaan ovat Världens matförsörjning och vår (1978, P. Tigerstedtin kanssa), Tillväxt eller hushållning? (1981, C. Sundgrenin kanssa) ja Access to water and sanitation – a basic human right (1998).Uppslagsverket.fi ==Julkaisut== * U. B. Lindström, Genetic change in milk yield and fat percentage in artificially bred populations of Finnish dairy cattle – Maidontuotannon ja rasvaprosentin perinnölliset muutokset keinosiemennetyissä suomalaisissa lypsykarjapopulaatioissa, 1969 - (Suomen maataloustieteellisen seuran julkaisuja; 114). – Väitöskirja * U. B. Lindström & Peter Tigerstedt. Världens matförsörjning och vår, omakustanne, 1978 ISBN 951-9494-51-0 * U. B. Lindström & Christian Sundgren. Tillväxt eller hushållning? Schildt, 1981 ISBN 951-50-0253-2 * U. B. Lindström, Access to Water and Sanitation : A Basic Human Right, Stakes, 1998 == Lähteet == Luokka:Suomalaiset järjestöjohtajat Luokka:Suomalaiset maataloustieteilijät Luokka:Helsingin yliopiston professorit Luokka:Suomalaiset professorit Luokka:Vuonna 1937 syntyneet Luokka:Elävät henkilöt
Mathilda Tammelander

Emilia Mathilda Tammelander () oli Naisten käsityökoulun johtaja ja kotiteollisuuden edistäjä. Tammelanderin vanhemmat olivat tilanomistaja Berndt Adam Tammelander ja Emilia Valdén. Hän oli yksitoistalapsisen suurperheen vanhin. Tammelanderin isän mentyä äidin kuoltua uudelleen naimisiin perheeseen syntyi vielä neljätoista lasta. Kotiteollisuuteen kuten olkitöihin Tammelander tutustui jo nuorena, mutta varsinaisesti hän perehtyi aiheeseen saatuaan Suomen Talousseuralta apurahan 1874 opintomatkan tekemiseksi Ruotsiin. Heti matkansa jälkeen Tammelander valittiin seuran Hämeenlinnassa sijainneen käsityökoulun johtajaksi. Koulun siirryttyä kahden vuoden päästä Turkuun sen nimeksi tuli Naisten käsityökoulu. Koulun johtajana Tammelander toimi 1890-luvulle saakka. Koulussa paitsi suoritettiin teoriaopintoja, myös tehtiin käytännön harjoittelua eli valmistettiin käsityötuotteita. Tammelander teki johtajakaudellaan vielä kaksi ulkomaan opintomatkaa, 1878 ja 1884. Hän julkaisi 1891 teoksen Kankaiden selityksiä kotiteollisuuden edistämiseksi, koottuja ja ulosannettuja. Siitä otettiin kolme painosta ja se ilmestyi myös ruotsiksi. Suomen Talousseuralta Tammelander sai 1884 tunnustuksena tuolloin kymmenvuotisesta toiminnastaan käsityöopetuksen hyväksi muistokirjoituksella varustetun hopeisen kahvipannun. ==Lähteet== Luokka: Suomalaiset opettajat Luokka: Suomalaiset käsityöläiset Luokka:Vuonna 1837 syntyneet Luokka:Vuonna 1928 kuolleet
Dominik Stehle

Dominik Stehle (s. 15. lokakuuta 1986 Garmisch- Partenkirchenhttps://de.wikipedia.org/wiki/Dominik_Stehle) on saksalainen alppihiihtäjä. Hän edustaa SV Obermaiselsteinia. Stehle on erikoistunut pujotteluun. Stehle debytoi alppihiihdon maailmancupissa tammikuussa 2007 Kitzbühelin pujottelukilpailussa. Ensimmäiset maailmancupin pisteensä hän saavutti marraskuussa 2008 oltuaan Levin pujottelussa sijalla 19. Kymmenen parhaan joukkoon hän sijoittui ensimmäisen kerran oltuaan neljäs Schladmingin pujottelussa tammikuussa 2016. == Lähteet == Luokka:Saksalaiset alppihiihtäjät Luokka:Vuonna 1986 syntyneet Luokka:Elävät henkilöt
Boom! Studios

Boom! Studios on yhdysvaltalainen sarjakuvakirja- ja -romaanikustantamo, jonka päämaja on Los Angelesissa. Sen perustivat vuonna 2005 Ross Richie ja Andrew Cosby. Kustantamo keskittyi aluksi kauhu- ja tieteissarjakuviin, ja sen ensimmäinen sarjakuvansa oli Zombie Tales. Sen jälkeen Boom! Studios on laajetanut myös supersankarisarjakuviin ja saanut esimerkiksi oikeudet moniin The Walt Disney Companyn ja Pixarin hahmoihin sekä Jim Hensonin Muppeteihin. Boom! Studiosiin kuuluu myös kaikenikäisille suunnattu KaBOOM!, joka julkaisee muun muassa Charles Schulzin Tenavia ja Jim Davisin Karvista. == Lähteet == == Aiheesta muualla == *Boom! Studiosin kotisivut Luokka:Yhdysvaltalaiset sarjakuvakustantamot
Julian Tuwim

Julian Tuwim (13. syyskuuta 1894, Łódź, Puola – 27. joulukuuta 1953, Zakopane, PuolaJulian Tuwim. Culture.pl ) (sukunimi טובים tarkoittaa hepreaksi hyvää) oli puolanjuutalainen prosaisti, runoilija ja teatterinjohtaja. Satiirisia laulujen sanoituksia tehdessään hän käytti myös pseudonyymiä OldlenJulian Tuwim. Poezja.org . Tuwim kävi koulun synnyinkaupungissaan Łódźissa ja opiskeli Varsovan yliopistossa oikeustiedettä ja filosofiaa. Tuwim kuului kirjailijohin, jotka muodostivat Skamander-ryhmän samannimisen kirjallisuuslehden ympärille. Ryhmään kuuluivat myös Antoni Słonimski, Władysław Reymont ja Jarosław Iwaszkiewicz. Puolan saavutettua itsenäisyyden vuonna 1918 maan kirjallisuus nousi ainutlaatuiseen kukoistukseen. Tuwim oli satiirikko, ja hän tuotti kabaree- ja burleskihenkisiä teatteriesityksiä.Julian Tuwim (1894-1953). Qlturka.pl. Europejski Fundusz Rozwoju Regionalnego. Viitattu 7.2.2015. Tuwim julkaisi teoksensa puolaksi. Varhaisvuosien teoksissa kuvastuu avantgarde ja liberaali optimismi. Näitä ovat "Czyhanie na Boga" (1918), "Sokrates tańczący" (1920), "Siódma jesień" (1922), ja "Wierszy tom czwarty" (1923). Hän kirjoitti myös lastenkirjoja. Satiirisuus ja katkeruus lisääntyvät myöhemmissä teoksissa Słowa we krwi (1926), Rzecz Czarnoleska (1929), Biblia cygańska (1933) ja Treść gorejąca (1933). Toisen maailmansodan aikana Tuwim työskenteli viisi vuotta maanpaossa Lontoossa maan pakolaishallituksen tehtävissä ja toimitti Nowa Polska -lehteä. ==Suomennettu runo== * Jumalalle ("Czyhanie na Boga", 1918) suom. Anna-Maija Raittila (saksankielisestä käännöksestä). Teoksessa Lähteenkirkas hiljaisuus, uskonnollista runoutta 1900-luvun Euroopassa, toim. Anna-Maija Raittila. Kirjapaja, Helsinki 1983. == Lähteet == Luokka:Puolalaiset kirjailijat Luokka:Vuonna 1894 syntyneet Luokka:Vuonna 1953 kuolleet
Marcel Schäfer

Marcel Schäfer (s. 7. kesäkuuta 1984 Aschaffenburg) on saksalainen jalkapalloilija, joka edustaa Bundesliigassa pelaavaa VfL Wolfsburgia. Vasenjalkainen Schäfer on pelipaikaltaan vasen laitapuolustajahttp://www.transfermarkt.de/marcel-schafer/profil/spieler/8317. == Seurajoukkueura == Schäfer debytoi Bundesliigassa ensimmäisen ammattilaisseuransa TSV 1860 Münchenin paidassa marraskuussa 2003 VfL Bochumia vastaan. Ottelu jäi hänen kauden ainoakseen. Seura putosi kauden jälkeen 2. Bundesliigaan ja Schäfer pelasi kausien 2004–2005, 2005–2006 ja 2006–2007 aikana sarjassa yhteensä 90 ottelua tehden kolme osumaa. Münchenissä viettämänsä neljän vuoden aikana hän teki siis 91 ottelussa kolme maalia. Heinäkuussa 2007 Schäfer siirtyi Bundesliigan VfL Wolfsburgiin. Hän debytoi seuran paidassa elokuussa 2007 Arminia Bielefeldiä vastaan ja avausmaali syntyi VfL Bochumia vastaan saman vuoden marraskuussa. Kaudella 2008–2009 Schäfer ja Wolfsburg voittivat Bundesliigan mestaruuden ja selviytyivät kaudeksi 2009–2010 Mestareiden liigaan, jossa Schäfer pelasi täydet minuutit Wolfsburgin jokaisessa lohkovaiheen ottelussa saaden kaksi syöttöpistettä. Viime aikoina Schäfer on ollut pääosin Ricardo Rodríguezin varavaihtoehtona vasemman laitapuolustajan paikalle. Hän on pelannut kuitenkin jokaisella Wolfsburg-kaudellaan yli 20 ottelua Bundesliigassahttp://www.transfermarkt.com/marcel- schafer/leistungsdatendetails/spieler/8317/verein/82. == Maajoukkueura == Schäfer debytoi Saksan jalkapallomaajoukkueessa marraskuussa 2008 ystävyysottelussa Englantia vastaan. Vuosina 2008–2010 hän pelasi maajoukkueessa yhteensä kahdeksan ottelua ilman maalejahttp://www.national- football-teams.com/player/28617/Marcel_Schaefer.html. == Lähteet == == Aiheesta muualla == * * http://www.national-football- teams.com/player/28617/Marcel_Schaefer.html * http://www.soccerway.com/players/marcel-schafer/16504/ Luokka:Saksalaiset jalkapalloilijat Luokka:Vuonna 1984 syntyneet Luokka:Elävät henkilöt
Reino Linko

Reino Rafael Linko (11. tammikuuta 1926 – 23. marraskuuta 2012 TurkuKuka kukin on 2015, s. 1067. Otava, Helsinki 2014.Turkulainen 19.12.2012 s. 12) oli suomalainen elintarvikekemisti ja professori. Hän oli Turun yliopiston elintarvikekemian professori 1982–1989. Hänen tutkimusalaansa olivat ympäristön ja elintarvikkeiden vierasaineet sekä luonnonvarojen elintarvikekemiallinen hyödyntäminen.Facta 2001 WSOY 1984 10. osa, palsta 231Pekka Pyykkö: Luettelo Suomen kemian professoreista 1761–2000 == Lähteet == Luokka:Suomalaiset kemistit Luokka:Turun yliopiston professorit Luokka:Suomalaiset professorit Luokka:Vuonna 1926 syntyneet Luokka:Vuonna 2012 kuolleet
Arvi Tapiola

Verner Arvi Tapiola, aiemmin Werner Arvi Tapper () oli toimittaja, jonka ura kesti yli 45 vuotta ja joka työskenteli usean eri lehden päätoimittajana. Tapiolan vanhemmat olivat eläinvälskäri Werner Tapper ja Anna Sofia Alhfors. Jätettyään lukion kesken hän aloitti toimittajan uransa Porvoossa Johannes Linnankosken 1894 perustamassa Uusimaa -lehdessä 1909. Suomen sisällissotaan Tapiola osallistui valkoisten puolella. 1922 hän siirtyi Kajaanissa vuotta aiemmin perustetun kolmena päivänä viikossa ilmestyneen Kajaanin Uutiset -lehden päätoimittajaksi, mutta sen lopetettua ilmestymisensä jo saman vuoden lopulla hänestä tuli kokoomuslaisen Kajaani -lehden päätoimittaja. Vuodesta 1930 hän oli oululaisen Kaiku -lehden päätoimittaja. Kun lehdestä tuli 1933 IKL:n ja Kokoomuksen yhteinen, IKL:ään kriittisesti suhtautunut Tapiola siirtyi 1934 Joensuussa ilmestyneen Karjalainen -lehden päätoimittajaksi. Vuoden 1939 alussa hänet valittiin Hämeen Sanomat -lehden päätoimittajaksi, mutta sen tultua IKL:n kannattajaksi hänet erotettiin 1941. Seuraavana vuonna Tapiolasta tuli raumalaisen Kokoomuksen äänenkannattajan Länsi-Suomen päätoimittaja aina eläkkeelle jäämiseensä saakka vuonna 1955. Lehden pakinoitsijana hän käytti nimimerkkiä Arra. Vuonna 1953 hän julkaisi kirjan Arra matkustaa. Tapiolan ensimmäinen puoliso vuodesta 1916 oli Martta Aliina Hildegard Hirvisalo (k. 1936) ja toinen vuodesta 1943 Elli Maria Järvinen (1905-1993). Näyttelijä, teatteriohjaaja, läänintaiteilija ja kirjailija Maija-Leena Ervasti oli hänen tyttärensä ensimmäisestä avioliitosta.Kaisu Mikkola : Näyttämötaiteilija ja kriitikkojen kunniajäsen ==Lähteet== == Aiheesta muualla == * Arvi Tapiola : Itärajamme vartiot, Suomen Kuvalehti, 06.12.1924, nro 49, s. 23, Kansalliskirjaston digitaaliset aineistot Luokka: Suomalaiset päätoimittajat Luokka: Pakinoitsijat Luokka:Vuonna 1887 syntyneet Luokka:Vuonna 1970 kuolleet
HJK–FC Barcelona-jalkapallo-ottelu 2014

thumb|300px|Ottelun pelipaikka Helsingin olympiastadion Helsingin Jalkapalloklubi ja espanjalainen FC Barcelona kohtasivat harjoitusottelussa Helsingin olympiastadionilla 9. elokuuta 2014. Ottelua oli saapunut katsomaan 40 435 katsojaa, joka oli HJK:n uusi yleisöennätyshttp://www.hjk.fi/uutiset/1-2219/HJK+-+FC+Barcelona+0-6+%280-4%29 Barcelona voitti ottelun 6-0. Ottelun myötä HJK valittiin Vuoden urheilumarkkinointiteko -palkinnon voittajaksi Suomen Urheilugaalassa tammikuussa 2015. == Taustaa == Barcelona oli luvannut saapua paikalle parhaimmalla mahdollisella joukkueellaan, mutta kokoonpanosta puuttuivat muun muassa maailmantähdet Lionel Messi, Neymar ja Xavi. Barcelonan joukkue koostuikin pääosin junioripelaajista. Ottelua kutsuttiin myös nimellä El Stádico, joka viittaa Barcelonan ja sen arkkivihollisen Real Madridin välisiin otteluihin, joita kutsutaan nimellä El Clásico. Ottelun päätuomarina toimi suomalainen Mattias Gestranius.http://www.suomifutis.com/2014/08/suomen- tuomarihuiput-viheltavat-hjk-barcan/ == Ottelu == Munir ohjasi Barcelonan ensimmäisen maalin, kun ottelua oli pelattu neljä minuuttia. Yhdeksännellä minuutilla Sergi Roberto kasvatti espanjalaisseuran johdon 2-0-lukemiin, ja 17. minuutin kohdalla Munir teki päivän toisen maalinsa. Gerard Piquén 3-0-maalin yhteydessä HJK:n maalivahti Michael Tørnes loukkaantui, ja hänen tilalleen maaliin tuli Carljohan Eriksson. Tørnes ei enää pelannut kauden 2014 aikana. Toisen puoliajan alussa Marc Bartra puski ottelun viidennen maalin, ja kahdeksan minuuttia ennen loppua vaihdosta kentälle tullut Sandro sinetöi Barcelonan 6-0-voiton.http://www.hjk.fi/ottelut/1/?wcm=X0dFVFtpZF09MTIzMQ== == Lähteet == Luokka:Jalkapallo-ottelut Luokka:Suomen jalkapallo Luokka:Vuoden 2014 jalkapallo
Draken-luokka

Draken-luokka oli Ruotsin merivoimien kuuden 1960-luvun alussa valmistetun sukellusveneen muodostama alusluokka. == Alukset == Draken-luokkaGardiner, Robert s. 446 Nimi Telakka Kölinlasku Vesille Valmis Kohtalo HMS Draken Kockums, Malmö 1957 1. huhtikuuta 1960 28. huhtikuuta 1962 poistettu alusluettelosta 1. heinäkuuta 1981 HMS Gripen Karlskronavarvet 1958 31. toukokuuta 1960 4. huhtikuuta 1962 poistettu alusluettelosta 1. heinäkuuta 1981 HMS Vargen Kockums, Malmö 1958 20. toukokuuta 1960 15. marraskuuta 1961 reserviin 1988 poistettu alusluettelosta HMS Delfinen Karlskronavarvet 1958 7. maaliskuuta 1961 7. kesäkuuta 1962 reserviin 1988 poistettu alusluettelosta HMS Nordkaparen Kockums, Malmö 1959 8. maaliskuuta 1961 4. huhtikuuta 1962 reserviin 1988 poistettu alusluettelosta HMS Springaren Karlskronavarvet 1960 31. elokuuta 1961 7. marraskuuta 1962 reserviin 1988 poistettu alusluettelosta == Lähteet == * * === Viitteet === *
Jorginho (beachfutispelaaja)

Jorge Augusto da Cunha Gabriel (eli Jorginho; s. 17. lokakuuta 1974 Belém) on brasilialainen beachfutispelaaja. Hän edustaa kotimaansa pääsarjassa pelaavaa Vasco da Gamaa ja Brasilian beachfutis-maajoukkuetta. 175 senttimetriä pitkä Jorginho on pelipaikaltaan hyökkääjähttp://www.beachsoccer.com/players/Jorge%20da%20Cunha%20Gabriel . Jorginho on voittanut MM-kilpailuista peräti kahdeksan maailmanmestaruutta vuosina 1996, 1997, 1998, 1999, 2000, 2002, 2003 ja 2004. Hänellä on myös yksi MM-hopea vuodelta 2011 ja kaksi pronssia vuosilta 2005 ja 2013http://www.fifa.com/worldfootball/statisticsandrecords/players/player=277189/index.html . Vuoden 2004 MM-kilpailuissa hänet valittiin turnauksen parhaaksi pelaajaksi. Jorginho on pelannut Brasilian maajoukkueessa vuodesta 1994 alkaen lähes 300 maaottelua. Hän on saavuttanut maajoukkueessa myös monia muita turnausvoittoja. Seuratasolla Jorginho on edustanut vuodesta 2013 asti Vasco da Gamaa. Hän edusti seuraa myös vuodet 1999-2003 ja 2010-2012. Vuodet 2012-2013 hän pelasi venäläisessä Krystallissa, jossa hän voitti Venäjän mestaruuden. Vuonna 2011 hän voitti Vasco da Gaman kanssa Mundialito de Clubesin. == Lähteet == Luokka:Brasilialaiset beachfutispelaajat Luokka:Vuonna 1974 syntyneet Luokka:Elävät henkilöt
Ole-myrsky

Ole-myrsky on 7. helmikuuta 2015 Norjaan iskenyt hirmumyrsky. Myrskyn vuoksi Bodøn lähellä sijaitseva noin parinkymmenen asukkaan Giværin kalastajakylä evakuoitiin. Myrskyn saavuttua Norjaan tuhannet jäivät ilman sähköä ja teitä jouduttiin sulkemaan. Tuulen nopeudeksi mitattiin vuorilla 33 metriä sekunnissa ja aallot olivat rannikolla 20-metrisiä. Sama myrsky, Suomessa nimeltään Laina-myrsky, saapui Suomeen 8. helmikuuta, ja tuulten ennustettiin voimistuvan vaarallisen voimakkaiksi. Tuhot jäivät kuitenkin vähäisiksi. == Lähteet == Luokka:Myrskyt Luokka:Vuoden 2015 luonnonmullistukset Luokka:Norjan historia
Gabriel Palander

Gabriel Palander (1. elokuuta 1776 Vanaja – 17. marraskuuta 1821 Turku) oli suomalainen Turun akatemian oppineisuuden historian ja teoreettisen filosofian professori. Palanderin vanhemmat olivat Vanajan kirkkoherra Gabriel Palander (1730–1800) ja Katarina Elisabet Procopaeus. Hän kävi Porvoon lukiota 1788–1794 ja pääsi ylioppilaaksi Turussa 1794. Palander valmistui filosofian maisteriksi Turun akatemiasta 1798. Palander oli Turun akatemian kirjaston ylimääräisenä amanuenssina vuodesta 1798 sekä oli matematiikan dosenttina vuodesta 1799 toimien samalla kirjaston amanuenssina vuodesta 1803. Hän oli sitten toisena filosofian apulaisena vuodesta 1805 sekä kirjastonhoitajana 1809–1814 ja samalla oppineisuuden historian professorina vuodesta 1811. Palanderista tuli teoreettisen filosofian professori vuonna 1814. Hän oli Hämäläisen osakunnan kuraattorina 1803–1806 ja inspehtorina 1816–1821. Palander oli myös matemaatikko ja hän osallistui matemaatikko Jöns Svanbergin kanssa vuosina 1801–1802 Västerbottenissa ja Lapissa järjestettyihin astemittauksiin. Palander käsitteli filosofian luennoillaan Immanuel Kantin ja Georg Wilhelm Friedrich Hegelin filosofisia oppeja ja häntä on pidetty yhtenä Suomen ensimmäisistä kantilaisista filosofeista. Luettu 7.2.2015.Filosofia.fi henkilögalleria : Gabriel Palander == Teoksia == * De methodi logicae in syntheticam & analyticam divisione. 1813 * De divisione judiciorum ex respectu qualitatis oriunda. 1815 == Lähteet == Luokka:Turun akatemian professorit Luokka:Suomalaiset filosofit Luokka:Suomalaiset matemaatikot Luokka:Vuonna 1776 syntyneet Luokka:Vuonna 1821 kuolleet Luokka:Suomalaiset professorit
Näsiät

Näsiät (Daphne) on kasvisuku, joka kuuluu näsiäkasvien heimoon. Useita näsiöitä viljellään koristepensaina.Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7 Yksi näsiälaji, lehtonäsiä kasvaa luonnonvaraisena Suomessa. Sitä kasvaa lehtometsissä suuressa osassa maata, paitsi Pohjois- Lapissa.Hämet-Ahti, Leena, Suominen, Juha, Ulvinen, Tauno & Uotila, Pertti (toim.): Retkeilykasvio, 4. painos. Luonnontieteellinen keskusmuseo, Kasvimuseo. Helsinki 1998. ISBN 951-45-8167-9 Sukuun kuuluu kaikkiaan noin 50 lajia. Ne ovat pienikokoisia pensaita, jotka varistavat lehtensä talveksi. Kaarna on sileä ja sitkeä. Lehdet ovat lyhytruotiset, pitkät ja kapeat. Kukat kiinnittyvät paljaaseen runkoon. Kukat ovat kaksineuvoisia ja tuoksuvat hyvältä. Hedelmät ovat yleensä punaisia, joillakin lajeila keltaisia. Koko kasvi on myrkyllinen. == Näsiälajeja == * Daphne cneorum – ruusunäsiä * Daphne giraldii – keltanäsiä * Daphne gnidium – syysnäsiä * Daphne laureola – laakerinäsiä * Daphne mezereum – lehtonäsiä eli näsiä * Daphne retusa – pursunäsiä * Daphne sericea – anatoliannäsiä Daphne cneorum.JPG|Ruusunäsiä (Daphne cneorum) Daphne giraldii 01.jpg|Keltanäsiä (Daphne giraldii) Daphne gnidium3.jpg|Syysnäsiä (Daphne gnidium) Daphne Laureole.JPG|Laakerinäsiä (Daphne laureola) Daphne mezereum 003.JPG|Lehtonäsiän marjoja. == Lähteet == == Aiheesta muualla == * Suomen Lajitietokeskus: Näsiät (Daphne) * Kassu – Kasvien suomenkieliset nimet: Näsiät (Daphne) * Pherobase: Floral volatiles of Genus Daphne *
Pellervo Petäys

Yrjö Pellervo Salomon Petäys (19. maaliskuuta 1928 Jalasjärvi – 16. toukokuuta 2017 TampereKuolinilmoitus, Aamulehti 18.6.2017, s. B15) oli suomalainen kirurgi ja urologi. Petäyksen vanhemmat olivat Yrjö Veikko Petäys ja Naemi Helvi Lydia Vuori ja puoliso vuodesta 1958 Margareta Maria Ekman. Hän tuli ylioppilaaksi Ilmajoen yhteiskoulusta 1948 ja valmistui lääketieteen lisensiaatiksi 1957. Petäys teki yli 45 vuotta kestäneen lääkäriuran erityisesti Ähtärin sairaalassa. Hänelle myönnettiin lääkintöneuvoksen arvo.Uusi-Rintakoski, Jarmo: Miehen elämää. Terveydenhoito on laiminlyönyt suomalaisen miehen, sanoo lääkintöneuvos Pellervo Petäys, urologi Ähtäristä. Pellervo 3/1999. Petäys julkaisi kaksi tietokirjaa miesten terveydenhoidosta: *Mies ja miehen elämä, Ajatus 1998 *Miehen elämänkaari, Turvaa ja puhtia lisääntyviin ikävuosiin, Ajatus 2004 ==Lähteet== Luokka:Suomalaiset kirurgit Luokka:Suomalaiset terveyskirjailijat Luokka:Vuonna 1928 syntyneet Luokka:Vuonna 2017 kuolleet
Onnenpensaat

Onnenpensaat (Forsythia) on kasvisuku, joka kuuluu oliivikasvien heimoon. Suvussa on 11 lajia, joista kymmentä esiintyy Itä-Aasiassa, Kiinassa, Koreassa ja Japanissa. Euroopassa puolestaan esiintyy yhtä lajia, euroopanonnenpensasta joka kasvaa Balkanilla Montenegrossa ja Albaniassa. Monia onnenpensaslajeja ja niistä jalostettuja lajikkeita viljellään koristepensaina.Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. Monet onnenpensaat kukkivat erityisen näyttävästi keltaisin kukin varhain keväällä ennen lehtien puhkeamista. == Lajeja == * euroopanonnenpensas (Forsythia europaea) * kiinanonnenpensas (Forsythia giraldiana) * mantšurianonnenpensas, mantsurianonnenpensas (Forsythia mandshurica) * koreanonnenpensas (Forsythia ovata) * riippaonnenpensas (Forsythia suspensa) * törmäonnenpensas (Forsythia viridissima)Arboretum Mustila (suomenkielinen nimi) * komeaonnenpensas (Forsythia × intermedia) (riippaonnenpensas × törmäonnenpensas) Forsythia-girardiana- flower.jpg|Kiinanonnenpensaan kukka. Forsythia ovata Oulu 03.jpg|Koreanonnenpensaan kukka. Forsythia suspensa5.jpg|Riippaonnenpensaan kukka. Blooming Forsythia 01.jpg|Kukkiva onnenpensas. == Lähteet == == Aiheesta muualla == * Kassu – Kasvien suomenkieliset nimet: Onnenpensaat (Forsythia) * Suomen Lajitietokeskus: Onnenpensaat – Forsythia * ITIS: Forsythia * United States Department of Agriculture (USDA): Forsythia * Flora of China: Forsythia *
Sinisateet

Sinisateet (Wisteria) on kasvisuku, joka kuuluu hernekasvien heimoon. Sinisateisiin kuuluu neljä lajia. Ne ovat puuvartisia köynnöksiä, joista monia viljellään koristekasveina. Kiinasta kotoisin oleva kiinansinisade on Suomen ilmastossa hyvin talvenarka, mutta saattaa talvehtia Etelä-Suomessa. == Lajit == * Wisteria brachybotrys * japaninsinisade eli ryöppysinisade (Wisteria floribunda) * Wisteria frutescens * kiinansinisade (Wisteria sinensis) Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. == Lähteet == == Aiheesta muualla == * Finto, Kassu – Kasvien suomenkieliset nimet: Sinisateet (Wisteria) * Suomen Lajitietokeskus: Sinisateet – Wisteria * ITIS: Wisteria * Flora of China: Wisteria Luokka:Hernekasvit
Mary Washingtonin yliopisto

Mary Washingtonin yliopisto on Fredericksburgissa Virginian osavaltiossa Yhdysvalloissa toimiva yliopisto, joka valittiin U.S. News & World Reportin selvityksessä vuonna 2015 neljänneksi parhaaksi etelävaltioiden julkisten yliopistojen sarjassa. Opiskelijoista 25 % tulee Virginian ulkopuolelta. Yli puolet sai tarveperusteista opintotukea, lainaa tai stipendejä. == Lähteet == ==Aiheesta muualla== Luokka:Virginian yliopistot ja korkeakoulut
Valeakaasiat

Valeakaasiat (Robinia) on kasvisuku, joka kuuluu hernekasvien heimoon. Suvussa on neljä lajia puita ja pensaita, joita kasvaa alkuperäisenä Pohjois- Amerikassa, Yhdysvalloissa ja Meksikossa. Eräitä valeakaasioita viljellään koristepuina, kuten valkovaleakaasiaa, joka on villiintynyt Euroopassa. Valkovaleakaasia on todettu Suomessa talvenkestäväksi I-vyöhykkeellä. == Lajeja == * Robinia hispida – ruusuvaleakaasia * Robinia neomexicana * Robinia pseudoacacia – valkovaleakaasiaRäty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7 * Robinia viscosa – tahmavaleakaasia Robinia-hispida1.jpg|Ruusuvaleakaasia. Robinia neomexicana 01.jpg|Robinia neomexicana. Robinia- pseudoacacia-12-V-2007-6025.jpg|Valkovaleakaasia. == Lähteet == == Aiheesta muualla == *Suomen Lajitietokeskus: Valeakaasiat (Robinia) *ITIS: Robinia *United States Department of Agriculture (USDA): Robinia *Flora of China: Robinia *Pherobase: Floral volatiles of Genus Robinia Luokka:Hernekasvit
Sunnuntaistrippi

Sunnuntaistrippi on strippisarjakuvan tavallista suurempi strippi, joka on tarkoitettu ilmestymään vain sunnuntaisin. Sanomalehtisarjakuvat voivat ilmestyä kahdessa eri koossa: muina päivinä pienempinä, yksirivisinä arkipäivästrippeinä ja sunnuntaisin suurempina, kaksi- tai kolmerivisinä sunnuntaistrippeinä. Jotkin sarjat ilmestyvät vain sunnuntaistrippeinä, jotkin taas vain arkipäivästrippeinä, ja jotkin molemmissa muodoissa. Sunnuntaistripit ovat yleensä värillisiä, vaikka sama sarja ilmestyisi arkipäivisin mustavalkoisena. Vain kuutena päivänä viikossa ilmestyvät lehdet saattavat julkaista sunnuntaistripit jo lauantaina. ==Sunnuntaistrippien standardirakenne== Vielä 1900-luvun alkupuolella lehdet saattoivat julkaista hyvin suuria, jopa sivun kokoisia sunnuntaistrippejä suosituista sarjakuvista, mutta myöhemmin niiden koko on huomattavasti pienentynyt. Amerikkalainen lehdistö on vakiinnuttanut sunnuntaistripin standardipohjan, jota useat syndikoidut sarjakuvat käyttävät. Sen ruutujako on suunniteltu siten, että lehdet voivat halutessaan julkaista stripin useassa eri muodossa tai koossa tarpeittensa mukaan.Bill Watterson: Lassi ja Leevi: juhlakirja 4: 10-vuotisjuhlakirja, s. 14–16. Semic, Tampere 1996. Normaalissa muodossaan standardimuotoinen sunnuntaistrippi on kolmirivinen ja jokaisella rivillä on vähintään kaksi ruutua. Ensimmäinen ruutu on otsikkoruutu, joka sisältää sarjan nimen. Lehdet saavat halutessaan jättää ylimmän rivin kokonaan julkaisematta, joten sarjakuvapiirtäjien on täytettävä ensimmäiset ruudut sisällöllä, jonka lukeminen ei ole välttämätöntä muun stripin ymmärtämiselle. Vitsisarjakuvissa niihin sijoitetaan yleensä niin sanottu hukkavitsi (), pääaihetta sivuava lyhyt irrallinen vitsi. Hukkavitsin sijasta ylimmällä rivillä voi olla myös päävitsin pitkitetty johdanto. Sunnuntaistrippi voidaan järjestää myös pystysuunnassa julkaistavaksi, jolloin otsikkoruutu on mukana, mutta ylimmän rivin toinen ruutu saattaa jäädä pois. Varsinkin toinen ruutu tunnetaan tämän vuoksi ”hukkavitsiruutuna”. Jotkut sarjakuvapiirtäjät ovat kokeneet sunnuntaistrippien ruutujaon ilmaisunvapauttaan rajoittavana. Lassin ja Leevin piirtäjä Bill Watterson hankki itselleen 1990-luvun alussa luvan piirtää vapaaseen ruutujakoon perustuneita sunnuntaistrippejä, joita lehdet eivät saaneet leikellä. Myös jotkut muut suositut sarjakuvat, kuten Jere, käyttävät tällaisia vapaasti sommiteltuja sunnuntaistrippejä, mutta ne ilmestyvät rajoitetussa koossa. 1900-luvun alkupuolella joidenkin suurten sunnuntaistrippien yhteydessä saattoi ilmestyä tilantäytteenä toinen, yksirivinen oheissarjakuva (topper), joka oli yleensä saman piirtäjän tekemä. ==Lähteet== *
Peedu Ojamaa

Peedu Ojamaa (27. toukokuuta 1933 – 1. huhtikuuta 2014)Peedu Ojamaa (27. V 1933 – 1. IV 2014), Eesti Ekspress 3.4.2014, viitattu 7.2.2015. oli virolainen elokuvantekijä ja Neuvostoliiton ainoana mainostoimistona pidetyn Eesti Reklaamfilmin perustaja ja johtaja. Tallinnassa varttunut Ojamaa menestyi kouluaikoina pöytätenniksen ja jääkiekon pelaajana. Hän opiskeli 1950-luvun alkupuolella rakennustekniikkaa, toimi vuosina 1956–1957 Õhtuleht-sanomalehden urheilutoimittajanaOjamaa, Peedu, Eesti entsüklopeedia 2011, viitattu 7.2.2015. ja sitten Tallinnfilmissä dokumenttielokuvien tekijänä. Vuonna 1967 hän perusti Eesti Reklaamfilmin ja sai neuvostohallinnon kiinnostumaan televisio- ja elokuvamainonnan käytöstä muun muassa suunnitelmataloudessa liikaa tuotettujen tavaroiden ylijäämäerien kaupaksi saamisessa. Hän sai päättäjät vakuuttumaan siitä, että ”ainoa asia mikä esti Neuvosto-Viroa saavuttamasta täydellistä onnelaa oli mainonnan puuttuminen”. Pian Eesti Reklaamfilm hallitsi koko maan kulutustavarateollisuuden mainontaa, jota suunnitelmataloudessa oli tehtävä joka vuosi tietty määrä, oli myytävää tai ei. Usein päädyttiin mainostamaan maanlaajuisesti tuotteita, joita ei tuotantovaikeuksien vuoksi saatu kauppoihin. Jotta mainosrahat saatiin varmasti kulutetuksi, mainokset saatettiin kuvata tarpeettoman hitaasti ja mahdollisimman kaukaisissa ja eksoottisissa kohteissa eri puolilla Neuvostoliittoa. Reklaamfilmillä oli toimistoja Tallinnan lisäksi Riiassa, Leningradissa ja Moskovassa, ja Ojamaa ja yrityksen muut työntekijät ansaitsivat paljon rahaa. Reklaamfilm teki mainontaa myös Neuvostoliiton vientituotteista, kuten Lada-autoista, ulkomaan markkinoille. Mainonnan lisäksi Ojamaa laajensi yhtiön toimintaa television viihdeohjelmiin, kuten laulukilpailuihin. 1980-luvun alussa hän oli vähällä onnistua saamaan Formula 1 -radan Tallinnan Piritaan, mutta hanke kariutui Leonid Brežnevin kuolemaan.Rantanen, Miska: Mainos siitäkin mitä ei ole. Neuvostoliittolaisesta mainostoimistosta kertovan dokumentin mainio arkistomateriaali naulaa katsojan paikalleen. Helsingin Sanomat 7.2.2015.Peedu Ojamaa, Eesti filmi andmebaas (Virolaisen elokuvan tietokanta), viitattu 8.2.2015. Vuonna 1988 Eesti Reklaamfilm palkittiin pronssileijonalla Cannesin mainoselokuvafestivaaleilla kilpailua varten tehdyllä Priit Pärnin animoimalla tietoiskulla Sammuta valot. Neuvostoliiton hajottua Ojamaan liiketoiminta tyrehtyi, ja Eesti Reklaamfilm meni konkurssiin vuonna 1994. Velkojen maksamiseksi Ojamaa joutui luopumaan muun muassa kesämökistään. ==Katso myös== *Harry Egipt ==Lähteet== Luokka:Vuonna 1933 syntyneet Luokka:Vuonna 2014 kuolleet Luokka:Virolaiset elokuvaohjaajat